
ΑΠΟΦΑΣΕΙ Σ 

Αριθ. Δ 1163/678/Ε 0017 (1) 

Διαδικασία απαλλαγής από το ΦΠΑ της εισαγωγής αγα¬ 
θών που προορίζονται για εξαγωγή ή για παράδοση σε 
υποκείμενους στο ΦΠΑ εγκατεστημένους σε άλλο 
κράτος - μέλος της Ευρωπαϊκής Ένωσης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Ν. 2859/2000 (ΦΕΚ 
248/Α), όπως ισχύει: 

α) των παραγράφων 1, περίπτωση ζ' και 2, του άρθρου 
24, 

β) των παραγράφων 1, περίπτωση δ' και 2, του άρθρου 
28, 

γ) του άρθρου 60 και 

δ) της παραγράφου 3, του άρθρου 64. 

2. Τις διατάξεις του Ν. 1165/1918 «Περί Τελωνειακού 
Κώδικος», όπως ισχύει. 


3. Τις διατάξεις της 1103551/8478/Α0014/ΠΘΛ 1262/ 
2.8.1993 (ΦΕΚ 675/Β/2.9.1993) απόφασης του Υπουργού 
Οικονομικών. 

4. Τις διατάξεις της 1039386/441/Α0006/21.4.2000 
(ΦΕΚ 571/Β/21.4.2000) Κοινής απόφασης Πρωθυπουρ¬ 
γού και Υπουργού Οικονομικών «Ανάθεση αρμοδιοτήτων 
Υπουργού Οικονομικών στους Υφυπουργούς». 

5. Την ανάγκη εναρμόνισης προς το Κοινοτικό Δίκαιο 
της διαδικασίας απαλλαγής από το ΦΠΑ της εισαγωγής 
αγαθών που προορίζονται για εξαγωγή ή ενδοκοινοτική 
παράδοση σε υποκείμενους στο ΦΠΑ εγκατεστημένους 
σε άλλο κράτος - μέλος της Ευρωπαϊκής Ένωσης. 

6. Ότι η απόφαση αυτή αφορά διαδικασία απαλλαγής 
σε ενδιάμεσο στάδιο των συναλλαγών και δεν έχει επι¬ 
πτώσεις στον προϋπολογισμό του κράτους. 

7. Τα αιτήματα των παραγωγικών τάξεων, αποφασίζου¬ 
με: 

Άρθρο 1 

Απαλλαγή από το ΦΠΑ της εισαγωγής αγαθών - Ορισμοί 

1. Με τις διατάξεις της παρούσας καθορίζεται διαδικα¬ 
σία απαλλαγής από το ΦΠΑ της εισαγωγής αγαθών που 
προβλέπεται από την αριθμ. 1103551/ 8478/Α0014/ΠΟΛ 
1262/2.8.93 ΑΥΟ. 

2. Για την εφαρμογή των διατάξεων της παρούσας, θε¬ 
ωρείται ότι τα εισαγόμενα με απαλλαγή από το ΦΠΑ αγα¬ 
θά, κατά το χρόνο της εξαγωγής τους ή της ενδοκοινοτι¬ 
κής παράδοσής τους είναι: 

α) Αυτούσια, όταν: 

αα) Ευρίσκονται στην ίδια ακριβώς κατάσταση στην 
οποία ευρίσκοντο όταν εισήχθησαν ή 

ββ) Έχουν μεν υποστεί κάποια από τις συνήθεις εργα¬ 
σίες του Παραρτήματος 69 του ΚΑΝ. (ΕΟΚ) 2454/1993, η 
οποία όμως δεν έχει ως αποτέλεσμα, ούτε τη μεταβολή 
του οκταψήφιου κωδικού Συνδυασμένης Ονοματολογίας 
(ΣΟ) των αγαθών αυτών ούτε την ανάγκη καθορισμού συ¬ 
ντελεστών απόδοσης, προκειμένου να υπολογιστεί το πο¬ 
σοστό συμμετοχής στο τελικό προϊόν, των αρχικών αγα¬ 
θών που υπέστησαν κάποια από τις συνήθεις εργασίες. 

β) Μεταποιημένα, όταν τα εξαγόμενα ή παραδιδόμενα 
σε άλλο κράτος-μέλος, είναι παράγωγα προϊόντα που 
προέρχονται από τελειοποίηση των αγαθών που εισήχθη- 
σαν αρχικά με απαλλαγή από το ΦΠΑ, και για τα οποία 

απαιτήθηκε ο προσδιορισμός του συντελεστή απόδοσης, 
σύμφωνα μετά οριζόμενα στην παράγραφο 2του άρθρου 
4τηςπαρούσας,προκειμένου να διαπιστωθείτο ποσοστό 
συμμετοχής των αρχικών αγαθών στο τελικό προϊόν. 

Άρθρο 2 

Διαδικασία απαλλαγής 

Για την απαλλαγή από το ΦΠΑ, ακολουθείται η παρακά¬ 
τω διαδικασία: 

1. Ο εισαγωγέας προσκομίζει στο Τελωνείο εισαγωγής, 
προ του τελωνισμού των αγαθών, το πρωτότυπο του προ- 
βλεπόμενου από την ΑΥΟ 1103551/8478/Α0014/ΠΟΛ 
1262/2.3.93, «Ειδικού Διπλοτύπου Δελτίου Απαλλαγής 
από το ΦΠΑ», το οποίο προσαρτάται στο οικείο τελωνεια¬ 
κό παραστατικό. Ο αναλογών ΦΠΑ χρεώνεται στο τελω¬ 
νειακό παραστατικό αλλά δεν εισπράττεται. Προς τούτο, 
τίθεται σε εμφανές σημείο της πρώτης σελίδας του τελω¬ 
νειακού παραστατικού σφραγίδα με την ένδειξη: «ΑΠΑΛ¬ 
ΛΑΓΗ ΑΠΟ ΤΟ ΦΠΑ ΩΣ ΑΥΟ 1103551/8478/Α0014/ΠΟΛ 
1262/2.8.1993 ΚΑΙ ΑΥΟ Δ 1163/678/Ε 0017/30.8.2001». 

2. Η αξία της συναλλαγής που συμπληρώνεται στο Ειδι¬ 
κό Διπλότυπο Δελτίο, είναι το σύνολο της φορολογητέας 
αξίας επί της οποίας υπολογίζεται ο αναλογών ΦΠΑ κατά 
τις διατάξεις του άρθρου 20 του Ν. 2859/2000 καιη οποία 
αναγράφεται στο τελωνειακό παραστατικό εισαγωγής. 

Άρθρο 3 

Προθεσμία πραγματοποίησης της εξαγωγής 
ή της ενδοκοινοτικής παράδοσης 

1. Η προθεσμία πραγματοποίησης της εξαγωγής ή της 
ενδοκοινοτικής παράδοσης κατ’ εφαρμογή των διατάξε¬ 
ων της παρούσας, ορίζεται σε έξι (6) μήνες, από την έκ¬ 
δοση του παραστατικού εισαγωγής, επιτρεπόμενης της 
παράτασης κατά δύο (2) ακόμη μήνες για δικαιολογημέ¬ 
νη αιτία, που κρίνεταιαπότον Προϊστάμενο της αρμόδιας 
Τελωνειακής Περιφέρειας, μετά από σχετική αίτηση του 
ενδιαφερομένου. Αντίγραφο του σχετικού με τη χορήγη¬ 
ση της παράτασης εγγράφου, προσαρτάται στο τελωνει¬ 
ακό παραστατικό εισαγωγής. 

2. Η προθεσμία των οκτώ (8) μηνών που προβλέπεται 
από την προηγούμενη παράγραφο για την πραγματοποί¬ 
ηση της εξαγωγής ή της ενδοκοινοτικής παράδοσης, δύ- 
ναται να παραταθεί κατ’ ανώτατο όριο για οκτώ (8) επί 
πλέον μήνες, εφόσον πρόκειται για πρώτες ή βοηθητικές 
ύλες που προορίζονται για την παραγωγή προϊόντων 
ύστερα από ειδική επεξεργασία, καθώς και για υλικά συ- 
σκευασίας, που προορίζονται να χρησιμοποιηθούν από 
μεταποιητικές επιχειρήσεις για την παραγωγή ή τη συ- 
σκευασία προϊόντων τους που προορίζονται για εξαγωγή 
ή ενδοκοινοτική παράδοση. 

Γ ια τη χορήγηση της παράτασης αυτής, υποβάλλεται 
σχετική αίτηση από την ενδιαφερόμενη επιχείρηση προς 
τον Προϊστάμενοτης Τελωνειακής Περιφέρειας, πριν από 
τη λήξη της προθεσμίας που ορίζεται από την προηγού¬ 
μενη παράγραφο. 

Η παράταση χορηγείται μετά από σύμφωνη γνώμη του 
Προϊσταμένου του Τελωνείου Εισαγωγής, ύστερα από 
διαπίστωση των λόγων της πραγματικής αδυναμίας 
πραγματοποίησης της εξαγωγής ή της ενδοκοινοτικής 
παράδοσης μέσα στην αρχική προθεσμία των οκτώ (8) 
μηνών. 


3. Εάν ο εισαγωγέας δεν πραγματοποιήσει, εντός της 
κατά τα ανωτέρω προβλεπόμενης προθεσμίας, την εξα¬ 
γωγή ή την ενδοκοινοτική παράδοση των αγαθών που ει- 
σήγαγε με απαλλαγή από το ΦΠΑ για το σκοπό αυτό, υπο- 
χρεούται, με τη λήξη της παραπάνω αρχικής ή κατά πα¬ 
ράταση προθεσμίας, να καταβάλλει άμεσα στο αρμόδιο 
Τελωνείο εισαγωγής τον αναλογούντα κατά την εισαγω¬ 
γή ΦΠΑ και σε περίπτωση μη άμεσης καταβολής του υπο¬ 
λογίζονται, από την επομένη της λήξης της αρχικής ή κα¬ 
τά παράταση προθεσμίας, προσαυξήσεις εκπρόθεσμης 
καταβολής. 

Μετά την καταβολή του οφειλόμενου ΦΠΑ, χορηγείται 
στον εισαγωγέα, από το Τελωνείο εισαγωγής, ακριβές 
αντίγραφο του Αποδεικτικού Είσπραξης με την ένδειξη 
«ΓΙΑ ΤΗ ΔΟΥ.», προκειμένου να προσκο¬ 

μιστεί από τον εισαγωγέα, μαζί με το Ειδικό Διπλότυπο 
Δελτίο Απαλλαγής από το ΦΠΑ, στον Προϊστάμενο της 
αρμόδιας για τη φορολογία του ΔΟΥ, προκειμένου να 
προβεί στην έγκριση ισόποσης αναπροσαρμογής του 
υπολοίπου του ορίου απαλλαγής. 

Άρθρο 4 

Υποχρεώσεις του εισαγωγέα - 
Ενέργειες Τελωνειακών Αρχών 

1. Το τελωνειακό παραστατικό, στο οποίο προσαρτάται 
το πρωτότυπο του «Ειδικού Διπλότυπου Δελτίου Απαλλα¬ 
γής από το ΦΠΑ», παραμένει σε εκκρεμότητα, σε ξεχωρι¬ 
στό αρχείο στο αρμόδιο τμήμα του Τελωνείου εισαγωγής, 
μέχρι την προσκόμιση από τον ενδιαφερόμενο εισαγω¬ 
γέα, των προβλεπόμενων από τα άρθρα 5 και 6 της πα¬ 
ρούσας δικαιολογητικών, με τα οποία αποδεικνύεται, κα¬ 
τά περίπτωση, η εξαγωγή ή η ενδοκοινοτική παράδοση 
των εισαχθέντων με απαλλαγή από το ΦΠΑ αγαθών. 

Τα δικαιολογητικά αυτά προσκομίζονται το αργότερο: 

α) Όσον αφορά εκείνα του άρθρου 5, ένα (1) μήνα μετά 
τη λήξη της προθεσμίας υποβολής του ανακεφαλαιωτι¬ 
κού πίνακα ενδοκοινοτικών παραδόσεων, στον οποίο έγι¬ 
νε η εγγραφή της ενδοκοινοτικής παράδοσης και 

β) Όσον αφορά εκείνα του άρθρου 6, ένα (1) μήνα μετά 
την ημερομηνία εξαγωγής των αγαθών, όπως αυτή προ¬ 
κύπτει από τη σχετική πράξη του Τελωνείου εξόδου, επί 
του αντιγράφου 3 του ΕΔΕ 6. 

2. Όταν τα εισαγόμενα με απαλλαγή από το ΦΠΑ, κατά 
τις διατάξεις της παρούσας, αγαθά, προορίζονται να εξα¬ 
χθούν ή να αποτελέσουν αντικείμενο ενδοκοινοτικής πα¬ 
ράδοσης, μεταποιημένα, κατά την έννοια της περίπτωσης 
β'του άρθρου 1 της απόφασης αυτής, απαιτείται ο προσ¬ 
διορισμός του συντελεστή απόδοσης για τη διαπίστωση 
του ποσοστού συμμετοχής των εισαγομένων αυτών αγα¬ 
θών, στο τελικό προϊόν. Ο προσδιορισμός αυτός γίνεται 
κατ’ ανάλογη εφαρμογή των διατάξεων του καθεστώτος 
τελειοποίησης προς επανεξαγωγή, όπως αυτό κάθε φο¬ 
ρά ισχύει. 

Άρθρο 5 

Απόδειξη της ενδοκοινοτικής παράδοσης 

1. Για την απόδειξη της ενδοκοινοτικής παράδοσης των 
αγαθών που έχουν εισαχθεί με απαλλαγή από το ΦΠΑ 
σύμφωνα με τις διατάξεις της παρούσας, απαιτούνται: 

α)Δελτίο Αποστολής και Τιμολόγιο πώλησης ή Δελτίο 
Αποστολής- Τιμολόγιο Πώλησης, όπως αυτά προβλέπο- 

νται από τις διατάξεις του Κώδικα Βιβλίων και Στοιχείων, 
στο οποίο, εκτός των άλλων, αναγράφεται ο ΑΦΜ/ΦΠΑ 
του αγοραστή ή του παραγγελιοδόχου αγοράς - πώλη¬ 
σης και η ένδειξη «ΑΠΑΛΛΑΓΗ ΑΠΟ ΤΟ ΦΠΑ, άρθρο 28 Ν. 
2859/2000». Πέραν αυτών, επειδή πρέπει να παρέχεται η 
δυνατότητα διενέργειας ελέγχου απότηνΤελωνειακή Αρ¬ 
χή, περίτηςταυτότητας των αγαθών ή περίτου ποσοστού 
συμμετοχής των αρχικών αγαθών στα παράγωγα προϊό¬ 
ντα, πρέπει να αναγράφεται το είδος (ακριβής περιγρα¬ 
φή), η ποσότητα και ο κωδικός Συνδυασμένης Ονοματο¬ 
λογίας (ΣΟ) των αποστελλόμενων αγαθών. 

β) Αντίγραφο του οικείου παραστατικού της τράπεζας 
που τυχόν μεσολαβεί. 

γ) Τα οικεία αποδεικτικά μεταφοράς των αγαθών από το 
εσωτερικό της χώρας σε άλλο κράτος - μέλος. 

δ) Υπεύθυνη δήλωση του Ν. 1599/86 του υποκειμένου 
που πραγματοποιεί την παράδοση, με την οποία βεβαιώ¬ 
νεται: 

- η επαλήθευση του ΑΦΜ/ΦΠΑ του αγοραστή άλλου 
κράτους μέλους, μέσω του συστήματος νΐΕδ, 

- η μη ακύρωση μερικά ή ολικά της συγκεκριμένης συ¬ 
ναλλαγής. 

ε) Ανακεφαλαιωτικός Πίνακας Ενδοκοινοτικών παραδό¬ 
σεων στον οποίο έγινε η εγγραφή της συγκεκριμένης 
πράξης. 

2. Αντίγραφα των αναφερομένων στην παράγραφο 1, 
δικαιολογητικών, προσαρτώνται στο τελωνειακό παρα¬ 
στατικό εισαγωγής. Επί των πρωτοτύπων, τα οποία επι- 
στρέφονται στον ενδιαφερόμενο εισαγωγέα, γίνεται σχε¬ 
τική πράξη, προκειμένου να αποφεύγεται επαναχρησιμο- 
ποίησή τους. 

Άρθρο 6 

Απόδειξη της εξαγωγής αγαθών 

1. Για την απόδειξη της εξαγωγής των αγαθών που 
έχουν εισαχθεί με απαλλαγή από το ΦΠΑ σύμφωνα με τις 
διατάξεις της παρούσας, απαιτείται: 

α) Τιμολόγιο πώλησης, που εκδίδεται σύμφωνα με τις 
διατάξεις του ΚΒΣ. Στο τιμολόγιο, που πρέπει να θεωρεί¬ 
ται από την αρμόδια Τελωνειακή Αρχή της εξαγωγής, 
αναγράφεται η ένδειξη «ΑΠΑΛΛΑΓΗ ΑΠΟ ΦΠΑ ΛΟΓΩ 
ΕΞΑΓΩΓΗΣ». 

Πέραν αυτών, επειδή πρέπει να παρέχεται η δυνατότη¬ 
τα διενέργειας ελέγχου από την Τελωνειακή Αρχή, περί 
της ταυτότητας των αγαθών ή περί του ποσοστού συμμε¬ 
τοχής των αρχικών αγαθών στα παράγωγα προϊόντα, 
πρέπει να αναγράφεται το είδος (ακριβής περιγραφή), η 
ποσότητα και ο κωδικός Συνδυασμένης Ονοματολογίας 
(ΣΟ) των εξαγόμενων αγαθών. 

β) Αντίγραφο του οικείου τελωνειακού παραστατικού 
εξαγωγής, που προορίζεται για το αρχείο του εξαγωγέα 
(αντίτυπο 3 του Ενιαίου Διοικητικού Εγγράφου - Ε.Δ.Ε.), 
με το οποίο αποδεικνύεται η οριστική εξαγωγή των αγα¬ 
θών, από τη σχετική πράξη του Τελωνείου εξόδου. 

γ) Το οικείο αποδεικτικό της τυχόν μεσολαβούσας τρά¬ 
πεζας, για την εισαγωγή ή το συμψηφισμό ή τη νόμιμη εκ¬ 
χώρηση του συναλλάγματος της συγκεκριμένης πράξης. 

2. Αντίγραφα των αναφερομένων στην προηγούμενη 
παράγραφο 1, δικαιολογητικών, προσαρτώνται στο τε¬ 
λωνειακό παραστατικό εισαγωγής. Επί των πρωτοτύπων, 
τα οποία επιστρέφονται στον ενδιαφερόμενο εισαγωγέα, 


γίνεται σχετική πράξη, προκειμένου να αποφεύγεται επα- 
ναχρησιμοποίησή τους. 

Άρθρο 7 

Στέρηση δικαιώματος απαλλαγής. 

1. Δεν παρέχεται το δικαίωμα απαλλαγής με τις διατά¬ 
ξεις της παρούσας, στις περιπτώσεις κατά τις οποίες ο ει¬ 
σαγωγέας έχει υποπέσει σε παραβάσεις λαθρεμπορίας 
κατά την έννοια του άρθρου 100 του Τελωνειακού Κώδικα 
(Ν. 1165/1918). 

2. Για την εφαρμογή των διατάξεων της προηγούμενης 
παραγράφου, αρκεί η διαπίστωση και μόνο της σχετικής 
παράβασης, χωρίς να απαιτείται και η οριστικοποίησή 
της. 


Άρθρο 8 

Καταργούμενες διατάξεις 


Από την έναρξη ισχύος της παρούσας: 

1. Παύουν να ισχύουν οι διατάξεις των ΑΥΟ Τ 
3720/1069/Α0019/27.5.1993 (ΦΕΚ426/Β/14.6.1993) καιΔ 
587/22/7.5.1996. 

2. Η ΑΥΟ Τ 10440/1923/Α0019/24.11.1993 (ΦΕΚ885/Β/ 
6.12.1993), τροποποιείται ως εξής: 

α) Η παράγραφος 2 του «Έχοντας υπόψη», αντικαθί¬ 
σταται από την ακόλουθη: 

«2. Τις διατάξεις των άρθρων ΙΟπαρ. 3, 19παρ. 1 περ. 
δ' καιπαρ. 3,21 παρ. 1 περ. β' υποπερ. ββ'καιγγ' καιπαρ. 
2, 55 και 58 παρ. 3 του Ν. 1642/86, όπως ισχύει». 

β) Η περίπτωση β'του άρθρου 2, αντικαθίσταται απάτην 
ακόλουθη: 

«β. Ο αγοραστής των εμπορευμάτων, προς τον οποίο 
αυτά αποστέλλονται, να είναι εγκατεστημένος στο άλλο 
Κράτος-Μέλος, να είναι υποκείμενος στο ΦΠΑ και να δια¬ 
θέτει ΑΦΜ/ΦΠΑ. 

Η συνδρομή των προϋποθέσεων αυτών αποδεικνύεται 
από τα αναγραφόμενα αντίστοιχα στοιχεία στο τιμολόγιο 
πώλησης του εισαγωγέα - πωλητή». 

Άρθρο 9 
Έναρξη ισχύος 


1. Η απόφαση αυτή να δημοσιευτεί στην Εφημερίδατης 
Κυβερνήσεως. 

2. Η ισχύς της απόφασης αυτής, αρχίζει από τη δημοσί¬ 
ευσή της στην Εφημερίδατης Κυβερνήσεως. 


Αθήνα, 30 Αυγούστου 2001 


ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 


-♦- 

Αριθ. Τ.3619/271/Α0019 (2) 

Αρμοδιότητες τελωνείου Νέων Μουδανιών 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη : 

1. Τις διατάξεις της παραγράφου 5 του άρθρου 1 του 
Νόμου 1165/18 «περί Τελωνειακού Κωδικός». 

2. Το από 10.1.2001 αίτημα της εταιρείας «Λιπάσματα 
Χαλκιδικής». 

3. Την 78/11.1.2001 αναφορά του Τελωνείου Νέων Μου¬ 
δανιών. 

4. Την 2174/1.3.2001 αναφορά της Διεύθυνσης Τελω¬ 
νείων Θεσσαλονίκης. 

5. Την 1039386/441/Α0006/21.4.2000 Απόφαση Πρωθυ¬ 
πουργού και Υπουργού Οικονομικών περί ανάθεσης αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών (ΦΕΚ 571 /Β/2000). 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο μόνο 

Τροποποιείται, το εδάφιο ζτης παραγράφου 4 του άρ¬ 
θρου 3 της Τ. 636/5020/21.12.89 ( ΦΕΚ 918/Β/28.12.89) 
Απόφασής μας, ως εξής : 

«Τελωνείο Νέων Μουδανιών. 

Επιτρέπεται η εισαγωγή και αποταμίευση, δημητριακών 
τωνΔ.Κ. 10.01 έως και 10.05 καθώς και λιπασμάτων των 
Δ. Κ. 25.10, 31.01 έως και31.05». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2001 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-Φ- 

Αριθ. ΥΠΠΟ/ΔΙΟΙΚ/Β/44849 (3) 

Διορισμός Αναπληρωτή Διευθυντή του Κρατικού θεά¬ 
τρου Βορείου Ελλάδος. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 3 (παρ. 13 και 15) του Ν. 
2273/94 «Εθνικό θέατρο, Κρατικό θέατρο Βορείου Ελλά¬ 
δος και άλλες διατάξεις» (ΦΕΚ 233/Α). 

2. Την ΔΙΠΠ/Φ.ΕΓΚΡ. ΔΙΠΠ/Φ.ΕΓΚΡ/11/281/οικ 18439/ 
31.8.2001 απόφαση της Επιτροπής του άρθρου 2 παρ. 1 
της αριθμ. 55/1998 Π.Υ.Σ. (ΦΕΚ252/Α/12.11.98). 

3. Την από 19.6.2001 πρόταση του Διοικητικού Συμβου¬ 
λίου του Κρατικού θεάτρου Βορείου Ελλάδος καθώς και 
το 1378/27.7.2001 έγγραφο του Κ.Θ.Β.Ε., αποφασίζουμε: 

Διορίζουμε τον Παύλο Ατματζίδη, Οικονομολόγο, σε θέ¬ 
ση Αναπληρωτή Διευθυντή του Κρατικού θεάτρου Βορεί¬ 
ου Ελλάδος (Ν.Π.Ι.Δ. που εποπτεύεται από το ΥΠΠΟ), ο 
οποίος θα επικουρεί και θα αναπληρώνει στα καθήκοντά 
του τον Καλλιτεχνικό Διευθυντή του θεάτρου, κατά τα 
οριζόμενα στις παρ. 13 (εδ.η-ια) και 15 του άρθρου 3 του 
Ν. 2273/94. 

Η θητεία του ανωτέρω είναι ίση με τη θητεία του Καλλι¬ 
τεχνικού Διευθυντή του Κ.Θ.Β.Ε. 

Οι αποδοχές καθώς και τα κάθε είδους επιδόματα και 
προσαυξήσεις που θα χορηγούνται σ’ αυτόν, έχουν κα¬ 
θοριστεί με την 2001623/136/0022/28.2.95 κοινή απόφα¬ 
ση των Υπουργών Οικονομικών και Πολιτισμού (ΦΕΚ 
177/τ.Β/15.3.95) όπως τροποποιήθηκε και συμπληρώθη¬ 
κε με τις 2017489/1736/0022/12.4.95 (ΦΕΚ 307/Β/ 
19.4.95), 2/21035/0022/14.4.99 (ΦΕΚ 615/Β/10.5.99) και 
2/598/0022/24.1.2000 ΦΕΚ 102/Β/4.2.2000) όμοιες απο¬ 
φάσεις. 

Η δαπάνη μισθοδοσίας του θα βαρύνει τον Προϋπολο¬ 
γισμό του Κρατικού θεάτρου Βορείου Ελλάδος. 


Ο διορισμός αυτός γίνεται σύμφωνα με την 
ΔΙΠΠ/Φ.ΕΓΚΡ. 11/281/οικ. 18439/31.8.2001 απόφαση της 
Επιτροπής του άρθρου2παρ. 1 της 55/1998 Π.Υ.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-Φ- 

Αριθ. ΥΠΠΟ/ΔΙΟΙΚ/Β/44539 (4) 

Διορισμός Καλλιτεχνικού Δ/ντή του Κρατικού θεάτρου 
Βορείου Ελλάδος. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 3 (παρ. 13 και 15) του Ν. 
2273/94 «Εθνικό θέατρο, Κρατικό θέατρο Βορείου Ελλά¬ 
δος και άλλες διατάξεις» (ΦΕΚ 233/Α/27.12.94). 

2. Την ΔΙΠΠ/Φ.ΕΓΚΡ./11/281/οικ 18439/31.8.2001 από¬ 
φαση της Επιτροπής του άρθρου 2 παρ. 1 της αριθμ. 
55/1998 Π.Υ.Σ. (ΦΕΚ 252/Α/12.11.98), αποφασίζουμε: 

Διορίζουμε τον Βίκτωρα Αρδίττη, σκηνοθέτη - θεατρο¬ 
λόγο, Επίκουρο Καθηγητή του Α.Π.Θ. στη θέση του Καλ¬ 
λιτεχνικού Διευθυντή του Κρατικού θεάτρου Βορείου Ελ¬ 
λάδος (Ν.Π.Ι.Δ. που εποπτεύεται από το ΥΠΠΟ), με τριε- 
τή θητεία, επειδή έχει τα απαιτούμενα προσόντα, για τη 
θέση αυτή. 

Οι αποδοχές καθώς και τα κάθε είδους επιδόματα και 
προσαυξήσεις που θα χορηγούνται στον ανωτέρω έχουν 
καθοριστεί με την 2001623/136/0022/28.2.95 κοινή Υπουρ¬ 
γική απόφαση (ΦΕΚ 177/τ.Β/15.3.95) όπως συμπληρώθη¬ 
κε με την 2017489/1736/0022/12.4.95 όμοια απόφαση 
(ΦΕΚ 307/Β/19.4.95) και τροποποιήθηκε με τις 
2/21035/0022/14.4.99 (ΦΕΚ615/Β/10.5.99) και2/598/0022/ 
24.1.2000 ΦΕΚ 102/Β/4.2.2000) όμοιες αποφάσεις. 

Η δαπάνη μισθοδοσίας του ανωτέρω θα βαρύνει τον 
Προϋπολογισμό του Κρατικού θεάτρου Βορείου Ελλά¬ 
δος. 

Ο διορισμός αυτός γίνεται σύμφωνα με την 
ΔΙΠΠ/Φ.ΕΓΚΡ. 11/281/οικ. 18439/31.8.2001 απόφαση της 
Επιτροπής του άρθρου2παρ. 1 της 55/1998 Π.Υ.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-Φ- 

Αριθ. 2539 (5) 

Έγκριση προγράμματος κυνηγίου της Ελεγχόμενης Κυ¬ 
νηγετικής Περιοχής Αταλαντονήσου, κυνηγετικής πε¬ 
ριόδου 2001 - 2002. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξειςτου Ν. 2503/97 «Διοίκηση - Οργάνωση - 
Στελέχωση της Περιφέρειας κ.λπ.». 

2. Τις διατάξεις των άρθρων 253 και 254 του Ν,Δ. 86/99 
«Περί Δασικού Κώδικα», όπως έχουν αντικατασταθεί αντί¬ 
στοιχα μετά άρθρα 3 και 4 του Ν. 177/75. 

3. Τις διατάξεις του άρθρου 3του Π.Δ. 453/Τ-2415/1997 
«Περί ελεγχόμενων Κυνηγετικών Περιοχών και των όρων 
και προϋποθέσεων ασκήσεως Θήρας σ’ αυτές». 

4. Την 235228/5821/1977 απόφαση του Υπουργού Γε¬ 
ωργίας «Περί χαρακτηρισμού και ιδρύσεως Ε.Κ.Π. στο 
νησί Αταλαντονήσι». 

5. Τις διατάξεις του άρθρου 1 παρ. Κ9του Π.Δ. 332/83 
«Περί μεταβιβάσεως αρμοδιοτήτων του Υπουργού Γεωρ- 
γίας και Προϊσταμένων Διανομαρχιακών Υπηρεσιών του 
Υπ. Γεωργίας στους Νομάρχες». 

6. Την 5910/1999 (ΦΕΚ 1640/Β/99) απόφαση του Γενι¬ 
κού Γραμματέα Περιφέρειας Στερεός Ελλάδας «Μεταβί¬ 
βαση αρμοδιοτήτων στους Προϊσταμένους των Δασικών 
Υπηρεσιών». 

7. Το πρόγραμμα του κυνηγίου που συντάχθηκε και 
υποβλήθηκε σε μας από το Δασαρχείο Αταλάντης με την 
3463/23.8.2001 αναφορά του, αποφασίζουμε: 

Εγκρίνουμε το Πρόγραμμα της Ελεγχόμενης Κυνηγετι¬ 
κής Περιοχής Ατάλαντο νήσου, κυνηγετικής περιόδου 
2001 - 2002 ως ακολούθως: 

ΠΡΟΓΡΑΜΜΑ ΚΥΝΗΓΙΟΥ 
Ελεγχόμενης Κυνηγετικής Περιοχής (Ε.Κ.Π.) 

Αταλαντονήσου κυνηγετικής περιόδου 2001-2002 

ΑΡΘΡΟ 1 

Για να αποκτήσει κανείς το δικαίωμα κυνηγίου στην κυ¬ 
νηγετική Περιοχή Αταλαντονήσου, απαιτούνται: 

1.1 Κατοχή κοινής αδείας κυνηγίου, ήτοι Τοπικής, Περι¬ 
φερειακής ή Γ ενικής, που να ισχύει και για το Νομό Φθιώ¬ 
τιδας 

1.2. Η απόκτηση Ειδικής άδειας γιατο κυνήγι στην Ελεγ¬ 
χόμενη Κυνηγετική περιοχή. 

ΑΡΘΡΟ 2 

Γ ια να αποκτήσει ο ενδιαφερόμενος κυνηγός την Ειδι¬ 
κή άδεια, πρέπει να υποβάλει στο Δασαρχείο Αταλάντης: 

2.1. α) Αίτηση στην οποία θα αναγράφεται το επώνυμο, 
το όνομα του πατέρα, ο τόπος και η δ/νση κατοικίας, ο 
αριθμόςαστυνομικήςταυτότητας,ο αριθμός αδείας κυνη¬ 
γίου, το είδος της (Τοπική, Περ/κή, Γ ενική) και η δασική 
αρχή που την εξέδωσε καθώς και το είδος ( πτερωτά ή 
τριχωτά) κυνηγίου που επιθυμεί. 

β) Την άδεια Θήρας που εκδόθηκε σύμφωνα με τις 
δ/ξειςτου αρθρ. 262 του Ν.Δ. 86/69 και υπεύθυνη δήλω¬ 
ση του άρθρου 8 Ν. 1599/1986 στην οποία θα αναγράφε¬ 
ται η χρονολογία, ο αριθμός και η Δασική Αρχή που την 
εξέδωσε. 

2.2. Η τιμή της Ειδικής άδειας, καθορίζεται ως εξής : 

2.2. α Για την πρώτη και δεύτερη ημέρα του κυνηγίου : 

2.2. α.1. Γ ια όλους τους Έλληνες κυνηγούς και τους ξέ¬ 
νους υπήκοους κρατών μελών της Ευρωπαϊκής Ένω- 
σηςδρχ. 17.000 (πλέονΦ.Π.Α. 18%). 

2.2. α.2. Γιατους υπήκοους λοιπών ξένων κρατών, οι οποί¬ 
οι διαμένουν στη χώρα μας δρχ. 20.000 (πλέονΦ.Π.Α. 18%). 

2.2. β. Για τις ημέρες πέραν της πρώτης και της δευτέ- 
ρας: 

2.2. β.1. Για όλους τους Έλληνες κυνηγούς και τους ξέ¬ 


νους υπήκοους κρατών μελών της Ευρωπαϊκής Ένω- 
σηςδρχ. 11.000 (πλέονΦ.Π.Α. 18%). 

2.2. β.2. Για τους υπήκοους λοιπών ξένων κρατών, οι 
οποίοι διαμένουν στη χώρα μας δρχ. 15.000 (πλέονΦ.Π.Α. 
18 %). 

2.3. Η ειδική άδεια ισχύει για την ημερομηνία που ανα¬ 
γράφεται σ’ αυτή. 

2.4. Αν οι ενδιαφερόμενοι κυνηγοί επιθυμούν να κυνη¬ 
γήσουν με άλλους κυνηγούς, το πολύ μέχριτρείς (3), πρέ¬ 
πει ο καθένας χωριστά να συνυποβάλλει τα δικαιολογητι- 
κά που καθορίζονται στο άρθρο 2 παρ. 2.1 .α,β και να ανα¬ 
γράφονται στην αίτηση του καθενός χωριστά τα ονόματα 
και των υπολοίπων της παρέας. 

2.5. Ο κυνηγός που τήρησε τη διαδικασία του άρθρου 
αυτού, παίρνει σειρά προτεραιότητας κυνηγίου στην 
Ε.Κ.Π., η δε αίτησή του καταχωρείται σε ειδικό βιβλίο του 
Δασαρχείου. 

2.6.0 επόπτης της Ε.Κ.Π. καθορίζει την ημερομηνία κυ¬ 
νηγίου, για κάθε ενδιαφερόμενο, τον αριθμό των κυνηγών 
σε κάθε είσοδο κ.λ.π. 

2.7. Αιτήσεις γίνονται δεκτές μετά την έγκριση του 
παρόντος προγράμματος από τον Δ/ντή Δασών Ν. 
Φθ/δας. 

ΑΡΘΡΟ 3 

3.1. Ο κυνηγός που δεν ακολούθησε την διαδικασία του 
άρθρου 2 του Προγράμματος αυτού δεν έχει κανένα δι¬ 
καίωμα κυνηγίου στην Ε.Κ.Π. 

3.2. Στην περίπτωση που ο κυνηγός δεν παρουσιασθεί 
την ημέρα που ορίσθηκε να κυνηγήσει τότε μπορεί να ορι- 
σθεί γι’ αυτόν από την Υπηρεσία άλλη μέρα και αν δεν πα- 
ρουσιασθεί ξανά, τότε το τέλος χάνεται υπέρ του ΚΕΦ. 
ΘΗΡΑΣ και η αίτησή του μπαίνει στο Αρχείο. 

3.3. Αν για οποιαδήποτε αιτία, ύστερα από εισήγηση του 
Επόπτη της Ε.Κ.Π. απαγορευθεί το κυνήγι, η Υπηρεσία 
δεν φέρει καμμία ευθύνη παρά μόνο να επιστρέφει στους 
κυνηγούς τα χρηματικά ποσά επιβαρυνόμενα με τα έξο¬ 
δα αποστολής κατά την διαδικασία περί επιστροφής εσό¬ 
δων ως αχρεωστήτως καταβληθέντων. 

ΑΡΘΡΟ 4 

4.1. Με βάση το βιβλίο προτεραιότητας κυνηγίου, ο 
Επόπτης της Ε.Κ.Π. καταρτίζει τις ονομαστικές καταστά¬ 
σεις των κυνηγών κατά ημερομηνίες. Ο ενδιαφερόμενος 
κυνηγός οφείλει να τηλεφωνήσει στο Δασαρχείο Αταλά¬ 
ντης, δέκα (10) ημέρες μετά την υποβολή της αιτήσεως, 
στα τηλέφωνα (0233) 22171 & 22268, για να μάθει την 
ημερομηνία κυνηγίου που καθορίσθηκε γι'αυτόν ή εφ’ 
όσον δεν επιθυμεί ο ίδιος, η Υπηρεσία θατου ανακοινώσει 
με έγγραφο την ημέρα κυνηγίου.Σε κυνηγούς οι οποίοι θα 
προσέλθουν για κυνήγι, χωρίς να ειδοποιηθούν από την 
Υπηρεσία, δεν θα επιτραπεί η είσοδός τους στο Αταλα¬ 
ντονήσι. 

4.2. Ο αριθμός των κυνηγών για κάθε μέρα κυνηγίου, ο 
τρόπος και ο τόπος κυνηγίου, καθώς και άλλες λεπτομέ¬ 
ρειες του κυνηγίου, καθορίζονται από τον επόπτη της 
Ε.Κ.Π. 

4.3 Σε κάθε τομέα επιτρέπεται να κυνηγάει μόνο μια 
ομάδα κυνηγών και ο αριθμός των κυνηγών κάθε ομάδας, 
δεν πρέπει να υπερβαίνει τους οκτώ (8). 

ΑΡΘΡΟ 5 

5.1. Οι ενδιαφερόμενοι κυνηγοί μπορούν να παρουσια- 
σθούν την ημερομηνία που καθορίσθηκε στην παραλία 
Αταλάντης (Σκάλα Αταλάντης ) το αργότερο μέχρι την 
07:00 ώρα της ημέρας που έχει ορισθεί να κυνηγήσουν. 
Στη συνέχεια εφοδιάζονται με την Ειδική Άδεια και παίρ¬ 
νουν οδηγίες και λεπτομέρειες σχετικά με το κυνήγι από 
τα αρμόδια όργανα της Ε.Κ.Π. 

5.2. Ειδικότερα ενημερώνονται για τον τόπο συγκε- 
ντρώσεως,ώραενάρξεωςτου κυνηγίου και γενικά για τον 
τρόπο διεξαγωγής του κυνηγίου. 

5.3. Οι κυνηγοί πρέπει να γνωρίζουν τον κανονισμό των 
Κυνηγετικών Περιοχών και τα θηράματα της περιοχής. 

5.4. Η Υπηρεσία δεν αναλαμβάνει καμμία ευθύνη για την 
μετάβαση και επιστροφή των κυνηγών στο Αταλαντονήσι, 
τα δε έξοδα μεταβάσεως και επιστροφής βαρύνουν τους 
κυνηγούς εξ’ ολοκλήρου. 

ΑΡΘΡΟ 6 

6.1 Ο κυνηγός έχει δικαίωμα να φέρει μαζί του δύο 
όπλα. Επιτρέπεται η χρήση επαναληπτικών όπλων (καρα- 
μπινών) και με γέμισμα μόνο μέχρι δύο φυσίγγια. 

6.2. Ο κάθε κυνηγός μπορεί να χρησιμοποιεί μέχρι δύο 
(2) σκυλιά πτερωτού θηράματος (πουλόσκυλα) τα οποία 
πρέπει να υπακούουν στο πρόσταγμα αυτού.Το ίδιο ισχύ¬ 
ει για τα σκυλιά δίωξης (Λαγόσκυλα) 

ΑΡΘΡΟ 7 

7.1.0 κυνηγός ή η ομάδα των κυνηγών που παίρνει μέ¬ 
ρος στο κυνήγι μέσα στην Ε.Κ.Π. συνοδεύεται από αρμό¬ 
δια δασικά όργανα της Ε.Κ.Π. Η Υπηρεσία δε φέρει καμ¬ 
μία ευθύνη για τυχόν τραυματισμό ή ατύχημα κ.λ.π. κυνη¬ 
γού κατά τη διάρκεια κυνηγίου από οποιαδήποτε αιτία. 
Συνιστάται γιατην αποφυγή ατυχημάτων στους κυνηγούς 
να φορούν διακριτικά-φωσφορίζοντα ρούχα ή αξεσουάρ. 

7.2. Απαγορεύεται η απομάκρυνση από την ομάδα με- 
μονομένων κυνηγών. Οι παραβάτες απομακρύνονται της 
Ε.Κ.Π. και στερούνται του κυνηγίου, χωρίς άλλη διατύπω¬ 
ση ή αποζημίωση. 

7.3. Ο κυνηγός που τραυματίζει- κατά την απόλυτο κρί¬ 
ση του Δασικού οργάνου που παρακολουθεί το κυνήγι- 
θήραμα και δε συλλαμβάνει αυτό, καταβάλει το μισό της 
προβλεπόμενης για το θήραμα αξίας. 

7.4. Απαγορεύεται αυστηρά η διαλογή των φονευθέ- 
ντων θηραμάτων, κυνηγός δε, που θα συλληφθεί να μην 
παίρνει το φονευθέν θήραμα, τότε καταλογίζεται σε βά¬ 
ρος του η αξίατου θηράματος και στερείται παντελώς της 
εισόδου της Ε.Κ.Π. 

ΑΡΘΡΟ 8 

8.1. Μετά το τέλος του κυνηγίου, ο φύλακας ή το ενταλ- 
μένο δασικό όργανο της Ε.Κ.Π., εκδίδει απόδειξη πληρω¬ 
μής από τριπλότυπο στέλεχος, το οποίο έχει τις αυτές εν¬ 
δείξεις με το δελτίο εισόδου και εισπράτει το σχετικό πο¬ 
σό. Το αντίγραφο της απόδειξης που θα δίνεται στον 
κυνηγό, αποτελεί νόμιμο τίτλο κατοχής των θηραμάτων 
που αναγράφονται για την μεταφορά κ.λ.π. αυτών. 

8.2. Ομάδα κυνηγών δικαιούται να κατανέμει μεταξύ 
των μελών αυτής, μέχρι το ανώτερο επιτρεπτό όριο, τα 
θηράματα που κυνηγήθηκαν από αυτή. 

8.3. Όταν η ομάδα αποτελείται από Έλληνες κυνηγούς 


και κυνηγούς υπήκοους Κρατών μελών της Ευρωπαϊκής 
Ένωσης, τότε οιτιμές όλωντων φονευθέντων θηραμάτων 
καθορίζονται από τις τιμές των θηραμάτων που αναγρά- 
φονταιστη στήλη (4) του παρακάτω πίνακα. Αν η ομάδα 
έχει αλλοδαπούς κυνηγούς άλλων ξένων κρατών τότε οι 
τιμές καθορίζονται με τη στήλη (5) του πίνακα. 

ΑΡΘΡΟ 9 

9.1. Με απόφαση του Δ/ντή Δασών Ν. Φθ/δας ύστερα 
από εισήγηση του Επόπτη είναι δυνατό να τροποποιηθεί 
το πρόγραμμα Θήρας ή να διακοπεί για ορισμένο χρόνο το 
κυνήγι ή οριστικά για ένα ή όλα τα είδη θηραμάτων. 

9.2. Ο επόπτης της Ε.Κ.Π. μπορεί σε περίπτωση κακο¬ 
καιρίας όταν δεν μπορεί να διεξαχθεί το κυνήγι, να καθο¬ 
ρίσει ως μέρα αυτού την επομένη ή και την άλλη μέρα. 

9.3. Διακόπτεται το κυνήγι σε οποιαδήποτε περίπτωση 
κρίνει ο Επόπτης της Ε.Κ.Π. 

ΑΡΘΡΟ 10 

10.1. Κατά την κυνηγετική περίοδο 2001-2002 επιτρέ¬ 
πεται για κάθε κυνηγό το κυνήγι των κατωτέρω θηραμά¬ 
των σε αριθμό και τιμή μονάδας 

Α/ΑΕΙΔ0Σ ΘΗΡΑΜΑΤΟΣ ΕΠΙΤΡΕΠ0Μ. ΤΙΜΗ ΜΟΝΑΔΑΣΔΡΧ. 



ΑΡΙΘΜΟΣ 

ΕΛΛΗΝΕΣ 

ΑΛΛΟΔΑΠΟΙ 



ΚΥΝΗΓΟΙ 

ΚΥΝΗΓΟΙ 

1. 2. 

3. 

4. 

5. 

1. Φασιανός 

4 

4000 

6000 

2. Πέρδικα 

5 

3000 

5000 

3. Ορτύκι 

5 

1500 

2000 

4. Αγριοκούνελο 

10 

500 

3000 

5. Μπεκάτσα 

10 

2000 

3000 

6, Περιστεροειδή 

15 

1500 

2200 

7. Τσίχλες 

30 

800 

1200 

8. Κοτσύφια 

10 

800 

1200 


Οι ανωτέρω τιμές επιβαρύνονται με Φ.Π.Α 8 %. 

Ο ανώτερος αριθμός θηραμάτων που μπορούν να σκο¬ 
τωθούν, καθορίζεται σε 2000 Φασιανούς, 1000 Ορτύκια, 
3000 Πέρδικες και απεριόριστος αριθμός λοιπών θηρα¬ 
μάτων. 

Για την κυνηγετική περίοδο 2001 -2002 και για πειραμα¬ 
τικούς σκοπούς μπορεί να σκοτωθούν θηλυκοί Φασιανοί 
μέχρι ποσοστού 50 % του υπάρχοντος πληθυσμού. 

ΑΡΘΡΟ 11 : 

11.1 Η κυνηγετική περίοδος της Ε.Κ.Π. Αταλαντονήσου 
αρχίζει τις 1 Οκτωβρίου 2001, ημέρα Δευτέρα και λήγει 
στις 19 Δεκεμβρίου 2000, ημέρα Τετάρτη. 

Ημέρες κυνηγίου ορίζονται: 

α) Για τα πτερωτά θηράματα και Αγριοκούνελο : η Δευ¬ 
τέρα, Τετάρτη και η ημέρα Κυριακή εκτός εάν είναι ημέρα 
αργίας. 

Επίσης δεν θα λειτουργήσει η Ε.Κ.Π. Αταλαντονήσου 
Κυριακή 28η Οκτωβρίου 2001. 

Με απόφαση του Δ/ντή Δασών Ν.Φθ/δας είναι δυνατό οι 
ανωτέρω ημερομηνίες να τροποποιούνται, όταν οι συν¬ 
θήκες το επιτρέπουν. 

ΑΡΘΡΟ 12 

12.1 Οι συνοδοί κυνηγών οι οποίοι υποχρεωτικά πρέπει 
να είναι ενήλικες χωρίς όπλο στη διάρκεια του κυνηγίου, 
πληρώνουντέλος εισόδου 3000 δρχ. για κάθε μέρα. Οι άλ- 

λοι επισκέπτες μπορούν να μπαίνουν χωρίς να πληρώνουν. 

12.2 Όλοι οι επισκέπτες οφείλουν να τηρούν τον κανο¬ 
νισμό προστασίας και ησυχίας των θηραμάτων. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 29 Αυγούστου 2001 
Με εντολή Γενικού Γραμματέα Περιφέρειας 
Ο Διευθυντής Δασών κ.α.α. 

ΠΑΥΛΟΣ ΑΠΟΣΤΟΛΟΠΟΥΛΟΣ 

-♦- 

Αριθ. ΔΥΠ/Γ3/οικ.5277 (6) 

Χαρακτηρισμός των νερών του ποταμού «Λαγκάβιστα» 
και καθορισμός όρων διάθεσης αποβλήτων σ’ αυτά. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

α) Το Ν. 3200/1955 «Περί διοικητικής αποκέντρωσης», 
β) Τους Ν. 2218/94 και Ν. 2240/94 περί Νομαρχιακής Αυ¬ 
τοδιοίκησης. 

γ) Την Ε1 β/221 /65 Υ.Δ. (ΦΕΚ 138/1965/τ.Β') «Περί διά¬ 
θεσης λυμάτων και βιομηχανικών αποβλήτων» όπως τρο¬ 
ποποιήθηκε και συμπληρώθηκε μεταγενέστερα με τις 
Γ1/17831/7.12.71 (ΦΕΚ986/τ.Β'/9.8.74) και τις ερμηνευτι¬ 
κές εγκυκλίους Α5/4690/26.4.80, ΥΜ/2985/29.5.91 του 
Υπουργείου Υγείας - Πρόνοιας και την Υ.Μ. 794/21.2.90 
εγκύκλιο του Υπουργείου Υγείας «Περί χρήσης νερών και 
διάθεση αποβλήτων από μονάδες υδατοκαλλιεργειών» 
και την με αρ. Α5/4857/81 εγκύκλιο. 

δ) Την από 27.4.2001 αίτηση των Θεοφάνη Λιούρη του 
Αλεξάνδρου και Αλεξάνδρου Λιούρη του Θεοφάνη. 

ε) Τη ΔΥΠ/2 549/8.5.2001 Απόφαση Νομάρχη Θεσπρω¬ 
τίας «Περί συγκράτησης ειδικής γνωμοδοτικής επιτροπής». 

στ) Το από 30.5.2001 πρακτικό της ειδικής Γνωμοδοτι¬ 
κής επιτροπής, αποφασίζουμε: 

Καθορίζουμε σαν ανωτέρας τάξης χρήση των νερών 
του ποταμού «Λαγκάβιστα» την «ύδρευση και πάσα ετέρα 
χρήση» κατηγορίας Α2 της ΚΥΑ 46399/1352/86 και για κά¬ 
θε άλλη χρήση πλην της παραγωγής πόσιμου νερού κα¬ 
τηγορίας Α1 και καθορίζουμε τα ανώτατα επιτρεπτά και 
τα επιθυμητά όρια, μετά την ανάμιξη των αποβλήτων και 
λυμάτων στον παραπάνω αποδέκτη, ως εξής: 


Α/Α 

ΠΑΡΑΜΕΤΡΟΣ-ΜΟΝΑΔΑ 

ΕΠΙΘΥΜΗΤΟ ΑΝΩΤΑΤΟ 



ΟΡΙΟ 

ΕΠΙΤΡΕΠΤΟ ΟΡΙΟ 

1. 

ρΗ 

5,5-9 


2. 

Χρώμα ΠΊ9/1 κλίμακα ΡΙ 

50 

100 

3. 

θερμοκρασία ”0 

22 

30 

4. 

Αγωγιμότητα μδ/οπι σε 20”0 

1000 


5. 

Οσμή (συντελεστής αραίωσης σε 25° 

Γ> 

10 


6. 

Ο 

Νιτρικά ιτιρ/Ι Νθ3 


50 

7, 

Φθοριούχα πις/Ι Ρ 

0,7-1,7 


8. 

Διαλυμένος Σίδηρος πηο/Ι Ρβ 

1 

2 

9, 

Μαγγάνιο ΓΤ 19 /Ι Μη 

0,1 


10. 

Χαλκός ΠΊ9/1 Ου 

0,05 


11. 

Ψευδάργυρος ΓΤ 19 /Ι Ζη 

1 

5 

12. 

Βάριο ΓΤ 19 /Ι Β 

1 


13. 

Αρσενικό ΙΤ 19 /Ι Αε 


0,05 


Α/Α ΠΑΡΑΜΕΤΡΟΣ-ΜΟΝΑΔΑ 

ΕΠΙΘΥΜΗΤΟ ΑΝΩΤΑΤΟ 


ΟΡΙΟ 

ΕΠΙΤΡΕΠΤΟ ΟΡΙΟ 

14. Κάδμιο ιτιρ/Ιθά 

0,001 

0,005 

15. Συνολικό χρώμιο Γπρ/Ι Ογ 


0,05 

16. Μόλυβδος ΙΤ 19 /Ι Ρό 


0,05 

17. Σελήνιο ΓΠ9/1 8 β 


0,01 

18. Υδράργυρος ιπρ/Ι Ηρ 

0,0005 

0,001 

19. Βάριο ΓΤΊ 9/1 Βα 


1 

20. Κυανιούχα πιρ/Ι ΟΝ 


0,05 

21. Θειικάηΐ9/15θ4 

150 

250 

22. Χλωριούχα ΙΤ 19 /Ι 01 

200 


23. Επιφανειακά ενεργές ουσίες που 

0,2 


αντιδρούν με Κυανούντου μεθυλίου 



ιπρ/Ι ΕΑ3 



24. Φωσφορικά Π 19 /Ι Ρ 2 Ο 2 

0,7 


25. Φαινόλες (δείκτης φαινόλης) 

0,001 

0,005 

παρανιτρανιλίνη -4, φαινοαντιπυρίνη 



ΓΠ9/1 ΟβΗδΟΗ 



26. Διαλυμένοι ή γαλακτοποιημένοι 


0,2 

υδρογονάνθρακες (μετά από εκχύλιση 



με πετρελαϊκό αιθέρα πις/Ι 



27. Πολυκυκλικοί αρωματικοί 


0,0002 

υδρογονάνθρακες 



28. Σύνολο βιοκτόνων (παραθείο ΒΗΘ, 


0,0025 

διελδρίνη) Π 19 /Ι 



29. ΘΟΘ Γπς/Ι 02 



30. Διαλυμένο οξυγόνο, βαθμός 

>50 


κορεσμού % 02 



31. ΒΟϋδ ΓΠ9/102 

<5 


32. Αζωτο κατά Κ]θΙά 3 άΙ (εκτός Ν03) 

2 


ΓΠ9/1 Ν 



33. Αμμωνία 

1 

1,5 

34. Ουσίες που εκχυλίζονται με 

0,2 


χλωροφόρμιο ΠΓ 19 /Ι 3ΕΘ 



35. Σύνολοκολοβακτηριοειδών/ ΙΟΟγτιΙ 

5000 


36. Κολοβακτηρίδια/ΙΟΟιπΙ 

2000 


37. Εντερόκοκκοι/ΙΟΟ γπΙ 

1000 


38. Σαλμονέλλες 

χωρίς παρουσία σε 


1 ΟΟΟγπΙ 


1. Όπου δεν υπάρχουν ανώτατα επιτρεπτά όρια οι τιμές 


πρέπει να μην υπερβαίνουν τα αντίστοιχα επιθυμητά. 

2. Επιτρέπεται η διάθεση λυμάτων ή βιομηχανικών απο¬ 
βλήτων στον ποταμό «Λαγκάβιστα», μόνον εφόσον η επε¬ 
ξεργασία στην οποία αυτά υποβάλλονται είναι τέτοια που 
θα μπορεί να εξασφαλίσει την διατήρηση των ανωτέρω 
ποιοτικών χαρακτηριστικών των νερών του αποδέκτη, με¬ 
τά την ανάμειξή τους. 

3. Απαγορεύεται η αύξηση της παροχής λυμάτων και 
βιομηχανικών αποβλήτων, πέραν της παροχής που θα 
αναφέρεται στις εγκεκριμένες μελέτες επεξεργασίας και 
διάθεσης, της κάθε μονάδας. 

4. Σε όλες τις εγκαταστάσεις επεξεργασίας αποβλήτων 
-που έχουν ως αποδέκτη τον ποταμό- επιβάλλεται η εγκα¬ 
τάσταση μετρητή παροχής με καταγραφικό στην έξοδο 
των εγκαταστάσεων επεξεργασίας αποβλήτων. 

5. Δεν επιτρέπεται η διάθεση υγρής λάσπης άμεσα ή έμ¬ 
μεσα στον αποδέκτη. Η λάσπη θα διατίθεται μόνο σε ξη¬ 
ρή μορφή (δηλ. σε περιεκτικότητα πάνω από 20% στε¬ 
ρεά), σε προβλεπόμενο χώρο διάθεσης ή στη χωματερή 
της περιοχής σε συνεργασία με την Τοπική Αυτοδιοίκηση. 

Ο ενδιαφερόμενος είναι υποχρεωμένος να πάρει έγκριση 
από την αρμόδια Υπηρεσία γιατοντόπο και τοντρόπο διά¬ 
θεσης που έχει επιλέξει. 

6. Τα όρια συγκέντρωσης ρύπων που θα επιβάλλονται 
κατά περίπτωση , θα επιτυγχάνονται με επεξεργασία και 
όχι με αραίωση. 

7. Οι εργαστηριακές αναλύσεις υγρών αποβλήτων και 
λυμάτων για τον έλεγχο τήρησης των οριακών τιμών, θα 
γίνονται με μέσο συνεχές 24ωρο αντιπροσωπευτικό δείγ¬ 
μα, χωρίς να υπολογίζονται οι παρακάτω αποκλίσεις. 

Ισοδύναμα είναι δυνατό να λαμβάνονται τρία τουλάχι¬ 
στο στιγμιαία δείγματα σε διάρκεια 24 ωρών, με διαφορά 
μεταξύ δύο διαδοχικών δειγμάτων τουλάχιστο μιας (1) 
ώρας. Η διαφορά μεταξύ δύο διαδοχικών δειγμάτων για 
εγκαταστάσεις με παροχή μελέτης αποβλήτων μεγαλύ¬ 
τερη των 30 μ3 / ώρα, θα είναι τουλάχιστο 3 ώρες. Ο μέ¬ 
σος όρος των τιμών των δειγμάτων λαμβάνεται σαν εν¬ 
δεικτική τιμή για την τήρηση των προδιαγραφών η οποία 
όμως είναι δεσμευτική μέσα στο πλαίσιο των αποκλίσεων 
που καθορίζονται παρακάτω. Οι παρακάτω αποκλίσεις 
στα όρια των χημικών και βιοχημικών παραμέτρων του πί¬ 
νακα για ένα μέσο όρο 3 στιγμιαίων δειγμάτων εντός 24 
ωρών, δεν λαμβάνονται υπ’ όψη για επιβολή κυρώσεων. 

ΠΕΡΙΟΧΗ ΣΥΓΚΕΝΤΡΩΣΗΣ ΑΠΟΚΛΙΣΗ ΣΕ πίΙ/1 

ΤΩΝ ΟΡΙΩΝ ΕΚΠΟΜΠΗΣ ΣΕ 
γπΙ/1 


ΑΠΟ 

ΜΕΧΡΙ 


0 

0,1 

0 

0,11 

0,5 

0,2 

0,51 

0,9 

0,4 

1 

5 

2 

6 

10 

4 

11 

30 

8 

31 

50 

20 

51 

150 

30 

151 

250 

50 


Οι εργαστηριακές αναλύσεις και η έκφραση των αντί¬ 
στοιχων αποτελεσμάτων θα εκτελούνται με βάση τις με¬ 
θόδους Ελληνικών προτύπων εξέτασης (εκδόσεις ΕΛΟΤ) 
ή με βάση έγκυρης μεθοδολογίας της Ε.Ε. 

Σε κάθε βιομηχανική ή άλλη εγκατάσταση που διαθέτει 
υγρά απόβλητα ή λύματα απαιτείται η κατασκευή φρεατί¬ 
ου δειγματοληψίας, σύμφωνα με εγκεκριμένο σχέδιο και 
σε θέση εύκολα επισκέψιμη, μέσα στην ιδιοκτησία της 
εγκατάστασης. 

Οι διαθέτοντες λύματα και υγρά απόβλητα, οφείλουν να 
τηρούν βιβλία παρακολούθησης της ποιότητας τους και 
να υποβάλλουν στην αρμόδια Υπηρεσία, αντίγραφα των 
αναλύσεων εφόσον τους ζητηθούν. 

Η Υπηρεσία Υγιεινής σε συνεργασία μετις συναρμόδιες 
Υπηρεσίες, μπορούν εξουσιοδοτούμενες από την παρού¬ 
σα Απόφαση να επιβάλλουν κατά περίπτωση πέρα των 
ορίων που προαναφέρονται, την λήψη πρόσθετων ή και 
αυστηρότερων όρων, σύμφωνα με την Ε1 β/221/65 Υ.Δ. 
Ειδικοί όροι (θέση, τρόπος εκβολής, σημείο εκβολής, 
υποχρεώσεις Δήμων κ.α.) θα καθορίζονται στην έγκριση 
της κάθε μελέτης από την αρμόδια Υπηρεσία. 


Η παρούσα να δημοσιευθεί στην Εφημερίδα της Κυ- 
βερνήσεως. 

Ηγουμενίτσα, 28 Αυγούστου 2001 

Ο Νομάρχης 
ΝΙΚΟΣ ΤΣΩΝΗΣ 

-♦- 

(7) 

Μεταβίβαση αρμοδιοτήτων στον Υποδιοικητή του ΟΓΑ. 

Ο ΔΙΟΙΚΗΤΗΣ 

ΤΟΥ ΟΡΓΑΝΙΣΜΟΥ ΓΕΩΡΓΙΚΩΝ ΑΣΦΑΛΙΣΕΩΝ 
Απόφαση αριθ. 783 

Έχοντας υπόψη: 

1. Τις διατάξεις του άρθρου 15 του Ν. 4169/1961. 

2. Τις διατάξεις του άρθρου 16 του Κανονισμού «Διαρ- 
θρώσεως, Συνθέσεως και Αρμοδιοτήτων των Υπηρεσιών 
του ΟΓΑ». 

3. Τις διατάξειςτου άρθρου 15του Ν. 1573/1985, μετις 
οποίες συστήθηκε θέση Υποδιοικητή στον ΟΓΑ. 

4. Την απόφασή μας με αριθμό 732/25.7.2001. 

5. Τα από 16.6.2000 (ΦΕΚ 155 τ. Ν.Π.Δ.Δ.) και 12.7.2001 
(ΦΕΚ 155 τ. Ν.Π.Δ.Δ.) Π.Δ. περί διορισμού Διοικητή και 
Υποδιοικητή του ΟΓΑ, αντίστοιχα. 

6. Τις υπηρεσιακές ανάγκες, αποφασίζουμε: 

1. Ορίζουμε όπως ο Υποδιοικητής του ΟΓΑ Πάνος Σπη- 
λιόπουλος αναπληρώνει το Διοικητή του ΟΓΑ σε όλες του 
τις αρμοδιότητες, σε περίπτωση απουσίας, κωλύματος ή 
ελλείψεως. 

II. Μεταβιβάζουμε στον Υποδιοικητή του ΟΓΑ ΠάνοΣπη- 
λιόπουλο, τις κατωτέρω αρμοδιότητες, εκτός αν μ’ αυτές 
ρυθμίζονται θέματα με τα οποία χαράσσεται η γενική πο¬ 
λιτική του Οργανισμού. 

Α. Εποπτείας, ελέγχου, προωθήσεωςτου υπηρεσιακού 
αντικειμένου και υπογραφής όλων των εγγράφων των 
εξής Κλάδων και Υπηρεσιών: 

Ι.Γ' Κλάδου Υγείας 

2. Ε' Κλάδου Επιθεώρησης 

3. ΣΤ' Κλάδου Οικογενειακών Επιδομάτων 

4. Θ' Υπηρεσίας Στατιστικής & Μελετών 

5. ΙΑ' Κλάδου Φαρμακευτικής Περίθαλψης 

6. ΙΔ' Υπηρεσίας Υγειονομικής. 

Β. Της υπογραφής εντολών πληρωμής, επιταγών και 
ενταλμάτων πληρωμής μέχρι ποσού τριακοσίων εκατομ¬ 
μυρίων (300.000.000) δραχμών. 

III. Ο Διοικητής του Οργανισμού επιφυλάσσεται να 
ασκεί, κατά την κρίση του, οποιαδήποτε από τις παραπά¬ 
νω ανατιθέμενες αρμοδιότητες. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού και του Προϋπολογι¬ 
σμού του ΟΓΑ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Σεπτεμβρίου 2001 

Ο Διοικητής 

ΓΙΩΡΓΟΣ ΜΟΥΤΣΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




